KLASA - SIG.AMM.: 602-01/19-01/21

URBROJ - N.PROT.: 2171-01-18-01-19-01

Rovinj-Rovigno, 10. srpnja 2019.

Na temelju članka 10. Zakona o udžbenicima i drugim obrazovnim materijalima za osnovu i srednju školu (NN 116/2018) ravnateljica Škole dana 10. srpnja 2019. godine donosi

**ODLUKU O ODABIRU UDŽBENIKA**

**Članak 1.**

Sukladno članku 10., st. 3 Zakona o udžbenicima i drugim obrazovnim materijalima za osnovnu i srednju školu, stručni aktiv predmeta na razini škole donio je Odluku o odabiru udžbenika.

**Članak 2.**

Sukladno članku 10., st.3 Zakona o udžbenicima i drugim obrazovnim materijalima za osnovnu i srednju školu, učitelji razredne nastave donijeli su Odluku o odabiru udžbenika.

**Članak 3.**

Sukladno članku 11., st.1 Zakona o udžbenicima i drugim obrazovnim materijalima za osnovnu i srednju školu, u nastavi na jeziku i pismu nacionalnih manjina mogu se koristiti udžbenici izrađeni na jeziku i pismu nacionalne manjine odnosno udžbenici koji su sa hrvatskog jezika prevedeni na jezik i pismo nacionalne manjine.

**Članak 4.**

Popis odabranih udžbenika nalazi se u privitku ove Odluke. U nastavi se neće koristiti oni odabrani udžbenici koji nisu prevedeni na jezik i pismo nacionalne manjine do dobivanja njihovog prijevoda.

**Članak 5.**

Ova se Odluka objavljuje na web stranicama Škole i dostavlja Ministarstvu znanosti i obrazovanja.

**Ravnateljica**

Tiziana Zovich Stanić, mag.psych.